Z A P I S N I K


s  4. sjednice Vijeća mjesnog odbora Gornje Vrapče, održane  23. kolovoza 2021. u prostorijama MO Gornje Vrapče.
                                                                                                                                                                                                                                                                                                                                                                                                                                                     NAZOČNI ČLANOVI VIJEĆA: Anđelko Vučenik, Vlatka Makarun, Karlo Mandarić i Denis Šola.

NENAZOČNI ČLANOVI VIJEĆA: 
Ivan Lalić, Vinko Lalek i Tanja Djaković.

Predsjedava: Anđelko Vučenik, predsjednik Vijeća MO.

Zapisničarka: Vlatka Makarun

Predsjednik izvješćuje vijećnike da je prema uputi stručne službe GČ Podsused-Vrapče  bilo potrebno održati još jednu sjednicu zbog dopisa gradonačelnika o ustroju školskih odbora. Konstatira  da je na sjednici vijeća  nazočno 4 od ukupno  7  članova, što znači da Vijeće može pravovaljano  donositi odluke te otvara  4. sjednicu Vijeća mjesnog odbora s predloženim dnevnim redom:


 DNEVNI RED:


1. Prijedlog zaključka o predlaganju kandidata za člana školskog odbora  OŠ „Gornje Vrapče“.
2. Zaključci na temelju zahtjeva građana.
3. Razno 


Po jednoglasnom prihvaćanju dnevnog reda predsjednik daje zapisnik 3. Sjednice na usvajanje. Zapisnik 3. Sjednice mjesnog odbora jednoglasno je usvojen  te se pristupilo se diskusiji redom po točkama.


ODLUKE

Točka 1.

Raspravljajući o prvoj točci  Dnevnog reda nakon kraće rasprave vijeće donosi.

ZAKLJUČAK


Vijeće mjesnog odbora predlaže u školski odbor  OŠ „Gornje Vrapče“,  predsjednika mjesnog odbora Anđelka Vučenika. 


Točka 2.

Putem zaprimljene zamolbe  od građanke Ane Vilus, o postavljanju uspornika prometa  kod  Majdakove ulice,  zaprimljene putem  GČ Podsused Vrapče, vijeće mjesnog odbora donosi slijedeći:
 
ZAKLJUČAK


Sukladno uputama Gradskog ureda za prostorno uređenje,  izgradnju grada,  graditeljstvo,  komunalne poslove i promet,   o postavljanju uspornika  prometa po dobivenim konkretnim informacijama, članovi mjesnog odbora  izvršit će sve potrebne radnje koje su nužne za provedbu gore navedene zamolbe. 


Točka 2.1.

Putem zaprimljenog  zahtjeva  građanke  Božene Junković,  o asfaltiranju ulice Vizane,  zaprimljene putem  GČ Podsused Vrapče, vijeće mjesnog odbora donosi sljedeći:

ZAKLJUČAK

Vijeće mjesnog odbora upoznato je s problematikom  ulice Vizane,  te zahtjevima nekolicine građana iste ulice već nekoliko godina. Iz tih razloga sanacija ove ulice bit će uvrštena u Plan malih komunalnih akcija za 2022. godinu.


Točka 2.2.

Vijećnici mjesnog odbora na dežurstvu zaprimili su zahtjev Udruge umirovljenika i starijih osoba Gornje vrapče,  o nabavi čajne kuhinje. 
Vijeće donosi sljedeći:


ZAKLJUČAK

Vijeće podržava stav udruge, obzirom da ista udruga  već  tri godine  upućuje isti zahtjev te poziva odgovorne u GČ Podsused – Vrapče, da sukladno mogućnostima ispune traženo.

Točka 3.

Temeljem obavijesti Stručne službe gradonačelnika  KLASA:026-02/21-01/1, UR. BROJ:251-03-02-21-18 od 27.07.2021. vijeće prima na znanje Zaključak o  podizanju Spomenika slovenskom pjesniku dr. Francu Prešerenu. 
Vijeće daje pozitivno mišljenje o postavljanju spomenika. 

Točka 3.1.

Vijeće mjesnog odbora  ovlašćuje predsjednika A. Vučenika, da daje suglasnost aktivnim udrugama s teritorija mjesnog odbora, koje izraze želju za povremenim korištenjem velike dvorane Doma kulture,  sukladno pravilniku o korištenju javnih prostora te o tome obavijesti stručnu službu  GČ Podsused-Vrapče.

Sjednica je završila u 20 sati i 30 minuta.


KLASA: 026-02/21-002/1429
URBROJ: 251-06-11-13-21-2
Zagreb, 23. kolovoza 2021.




Predsjednik
Vijeća Mjesnog odbora
 Anđelko Vučenik, v.r.

